   ڪراچي (ويب ڊيسڪ) ڀارتي فنڪار ٽوني ڪڪر کي پاڪستان جي جڳ مشهور ڳائڻي عاطف اسلم جي ياد ستائڻ لڳي ۽ ان حوالي سان ٽوني ڪڪڙ سوشل ميڊيا تي پنهنجي خيالن جو اظهار به ڪيو آهي. ڀارت جي مشهور فنڪار ٽوني ڪڪر پنهنجي ٽوئيٽر اڪائونٽ تي هڪ پوسٽ شيئر ڪئي، جنهن ۾ هن لکيو ته ”حد ختم ڪري ڇڏيو، فاصلا نٿا سهي سگهجن“. ڀارتي ڳائڻي پنهنجي ٽوئيٽ ۾ فنڪار جو نالو ته نه لکيو پر سندس ٽوئيٽ مان ظاهر ٿي رهيو آهي ته هو پاڪستان جي مشهور ڳائڻي عاطف اسلم کي ياد ڪري رهيو آهي. ان کان سواءِ ٽوئيٽ ۾ هن لکيو ته ”ايترو پيارو آواز دنيا ۾ ڪنهن جو به ناهي“. واضح رهي ته گذريل سال ڀارتي حڪومت پاران آئين ۾ والاريل ڪشمير جي خاص حيثيت ختم ڪرڻ کانپوءِ پاڪستان ۽ ڀارت وچ ۾ ڇڪتاڻ وڌڻ سبب فنڪارن جي به حد مقرر ڪئي وئي هئي.